*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՄԱՍԻՆ**

**ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Առևտրի և ծառայությունների մասին» 2004 թվականի նոյեմբերի 24-ի ՀՕ-134-Ն օրենքի (այսուհետ՝ Օրենք) 9-րդ հոդվածի 2.1-ին մասը շարադրել նոր խմբագրությամբ.

«2.1. Առևտրի օբյեկտներում, առևտրի իրականացման վայրերում, շրջիկ առևտրի կետերում, տոնավաճառներում (վերնիսաժներում), ցուցահանդես-վաճառքներում, ինչպես նաև շրջիկ առևտուր, շրջածախ առևտուր, բացօթյա առևտուր իրականացնելիս արգելվում է.

1) պոլիէթիլենային պարկերի ու տոպրակների (բացառությամբ՝ կշռափաթեթավորման համար օգտագործվող պարկերի, ինչպես նաև ոչ պարենային ապրանքների ու աղբի համար նախատեսված երկրորդային հումքից արտադրված պարկերի ու տոպրակների) առկայությունը կամ օտարումը.

2) պլաստիկից կամ փրփրապլաստից պատրաստված մեկանգամյա օգտագործման սպասքի (ափսեներ, բաժակներ, գդալներ, պատառաքաղներ, դանակներ, ըմպելու կամ խառնելու համար նախատեսված ձողիկներ) առկայությունը կամ օտարումը.

3) պլաստիկից կամ փրփրապլաստից պատրաստված մեկանգամյա օգտագործման տարաների (բացառությամբ՝ կշռափաթեթավորման համար օգտագործվողների) առկայությունը կամ օտարումը։»։

**Հոդված 2. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում 2024 թվականի հուլիսի 1-ից, բացառությամբ սույն օրենքի 1-ին հոդվածի համաձայն նոր խմբագրությամբ շարադրված Օրենքի 9-րդ հոդվածի 2.1-ին մասի 2-րդ և 3-րդ կետերի։

2. Սույն օրենքի 1-ին հոդվածի համաձայն նոր խմբագրությամբ շարադրված Օրենքի 9-րդ հոդվածի 2.1-ին մասի 2-րդ կետն ուժի մեջ է մտնում 2025 թվականի հունվարի 1-ից։

3. Սույն օրենքի 1-ին հոդվածի համաձայն նոր խմբագրությամբ շարադրված Օրենքի 9-րդ հոդվածի 2.1-ին մասի 3-րդ կետն ուժի մեջ է մտնում 2026 թվականի հունվարի 1-ից։